als_Latn dik_Latn sag_Latn
Sivasspor e ndien veten si në shtëpi
Carlos: Jam shumë i lumtur që jam në Kosovë, për herë të parë. Shpresojmë që të bëjmë një ndeshje të bukur, me shumë gola dhe ta kënaqim publikun në stadium
Prishtinë (AA) – Legjenda e futbollit botëror , ish lojtari i Real Madridit dhe kombëtares braziliane, Roberto Carlos është shumë i lumtur që ka ardhur në Prishtinë, ku të shtunën, skuadra e tij Sivasspor, do të zhvilloj ndeshjen miqësore ndërkombëtare me FC Prishtinën.
“Jemi shumë të lumtur që jemi këtu. Pavarësisht se është hera e parë që po vijmë këtu, po e shohim se jeni një popull i cili e donë futbollin. Shpresojmë se do të jetë një ndeshje e bukur, me shumë gola dhe ndeshje e cila do t’ju pëlqeju të gjithëve. Do ta shohim dhe do të mësojmë më tepër për futbollin kosovar. Jemi shumë të lumtur që na keni ftuar për këtë lojë miqësore andaj po e shfrytëzoj rastin që edhe ne t’ju ftojmë për të zhvilluar një ndeshje të ngjashme miqësore tek ne” tha Carlos në konferencën për shtyp, në prag të ndeshjes miqësore ndërkombëtare, Prishtina –Sivasspor.
Pas urimit të mirëseardhjes në Kosovë nga kryetari i FC Prishtina, Remzi Ejupi, homologu i tij nga Sivasi, Mecnun Otyakmaz u shpreh, po ashtu shumë i gëzuar që është në mesin e vëllezërve dhe shpreson se kjo vizitë e skuadrës së tij do të kontribuoj në promovimin e futbollit kosovar
“Ju falënderoj për mikpritje. Me të vërtet po e ndiejmë veten sikur të jemi në shtëpi. Patëm rastin të shëtisim pak nëpër Prishtinë dhe pamë ngjashmëri ndërmjet të Prishtinës dhe qyteteve të Anadollit. Kemi ardhur që të kontribuojmë në zhvillimin dhe promovimin e futbollit të një shteti i cili është formuar rishtas. Shpresojmë se edhe skuadrat tjera turke, do të zhvillojnë shumë ndeshje miqësore por edhe zyrtare, në të ardhmen” tha Otyakmaz.
Në fund, duke e përshëndetur legjendën e futbollit botëror, Roberto Carlosin, ish lojtarin e Real Mardit dhe kombëtares braziliane i cili aktualisht udhëheq ekipin turk, Sivasspor, kryetrajneri i FC Prishtina, Bylbyl Sokoli tha se “ky duel është para se gjithash i rëndësishëm për krijimin e urave të reja ndërmjet të dy qyteteve dhe se kjo do të jetë një eksperiencë e mirë për lojtarët e tij, të cilëve ju mungon përvoja ndërkombëtare, për shkak të izolimit të sportit kosovar i cili po vuan tash e 30 vite.”
Të gjithë folësit e pranishëm, Carlos, Otyakmaz, Ejupi dhe Sokoli, u pajtuan njëzëri se: më e rëndësishme në këtë ndeshje është spektakli, loja e bukur, shumë gola dhe fryma sportive , me të cilën nga Stadiumi i Prishtinës do të dërgohet mesazhi i qartë se futbolli kosovar e ka vendin në arenën ndërkombëtare.
I udhëhequr nga legjenda e futbolli botëror, Roberto Carlos, delegacioni i Sivassporit ka ateruar në Aeroportin Ndërkombëtarë të Prishtinës “Adem Jashari” në ora 15. Ndërkohë, pas vendosjes në hotelin ekskluziv Swiss Diamond, Carlos u prit nga Ministri i Kulturës Rinisë e Sportit të Kosovës, Memli Krasniqi dhe më pas u takua edhe me kryetarin e Komunës së Prishtinës, Shpend Ahmetin. Nga ora 18, së bashku me zyrtarët e klubit nikoqir, ai ishte në konferencën për shtyp në prag të ndeshjes miqësore ndërkombëtare, Prishtina – Sivasspori, që zhvillohet të shtunën, në Stadiumin e Qytetit, me fillim nga ora 17.
Për këtë ndeshje, do të vlejnë të gjitha standardet e FIFA-së dhe UEFA-së për organizimin e ndeshjeve të futbollit kurse sa i përket çmimeve të biletave, ato janë shumë modeste. Në jug dhe veri, çmimi do të jetë 2 euro, në lindje bileta do të kushton 3 euro, ndërsa në perëndim 5 euro. Numri i biletave të shtypura është 16.000. Për tribunën perëndimore janë përgatitur 7 mijë bileta, kurse në tri anët tjera, nga 3000 bileta për secilën.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn